
ŠALČININKŲ R. DIEVENIŠKIŲ ,,RYTO“ GIMNAZIJOS SEKRETORIAUS PAREIGYBĖS APRAŠYMAS 

I SKYRIUS
BENDROJI DALIS

1. Šalčininkų r. Dieveniškių ,,Ryto“ gimnazijos sekretoriaus pareigybė yra priskiriama specialistų grupei.
2. Pareigybės lygis: sekretorius priskiriamas B lygio pareigybei.
3. Pareigybės paskirtis: tinkamai organizuoti ir atlikti įstaigos dokumentų rengimą, gautų dokumentų registro, duomenų bazių tvarkymą, užtikrint saugomų dokumentų priežiūrą, jų apskaitą, užtikrinti tinkamą dokumentų apsaugą,	savalaikį ir kvalifikuotą bylų paruošimą tolesniam ilgalaikiam saugojimui.
4. Pavaldumas: sekretorius pavaldus direktoriui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Sekretoriui keliami kvalifikaciniai reikalavimai:
5.1. ne žemesnis kaip aukštesnysis išsilavinimas ar specialus vidurinis išsilavinimas, įgytas iki 1995 metų; 
5.2. darbo su informacinėmis technologijomis įgūdžiai;
5.3. valstybinės kalbos taisyklingas vartojimas. 
6. Sekretorius turi žinoti ir išmanyti:
6.1. gimnazijos struktūrą, darbo organizavimo principus; 
6.2. gimnazijos nuostatus, darbo tvarkos taisykles;
6.3. gimnazijos veiklą reglamentuojančius norminius aktus; 
6.4. dokumentų tvarkymo ir apskaitos taisykles;
6.5. raštvedybos standartus ir raštvedybos taisykles; 
6.6. dokumentų forminimo ir apdorojimo metodus;
6.7. dokumentų (bylų) parengimo saugojimui ir jų naudojimo tvarką;
6.8. duomenų bazių tvarkymo reikalavimus;
6.9. darbuotojų saugos ir sveikatos, gaisrinės saugos, apsaugos nuo elektrosaugos reikalavimus.
7. Sekretorius privalo vadovautis:
7.1. Lietuvos Respublikos įstatymais ir poįstatyminiais aktais;
7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
7.3. darbo tvarkos taisyklėmis; 
7.4. darbo sutartimi;
7.5. šiuo pareigybės aprašymu;
7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

III SKYRIUS
ŠIAS PAREIGAS EINANČIO DARBUOTOJO FUNKCIJOS

8.	Sekretorius atlieka šias funkcijas:
8.1. laiku ir tiksliai vykdo teisėtus gimnazijos administracijos nurodymus bei gimnazijos savivaldos institucijų teisėtus nutarimus;
8.2. priima gimnazijos gaunamą korespondenciją, atlieka pirminį jos tvarkymą, kurio metu patikrina, ar neatplėšti vokai, ar juose yra visi dokumentai, registruoja gautą korespondenciją jos gavimo dieną Gautų dokumentų el. registravimo žurnale;
8.3. užregistruotus gautus dokumentus el. dokumentų valdymo sistemos dėka perduoda direktoriui ar kitam asmeniui susipažinti (ar skirti rezoliucijas);
8.4. el. dokumentų valdymo sistemoje kontroliuoja direktoriaus rezoliucijose nurodytų užduočių vykdymą, jeigu kontrolės funkcija nepavesta kitiems;
8.5. jeigu į gautą dokumentą reikia atsakyti, organizuoja dokumento parengimą arba pats jį parengia ir pateikia direktoriui pasirašyti;
8.6. registruoja siunčiamus dokumentus Siunčiamųjų dokumentų el. registravimo žurnale; jeigu siunčiamasis dokumentas yra atsakomasis, tikrina, ar yra nuoroda į kokį dokumentą atsakoma;
8.7. gimnazijos vidaus dokumentus registruoja Vidaus el. dokumentų registravimo knygoje;
8.8. gimnazijos direktoriui ar kitam mokyklos vadovui nurodžius rengia vidaus ir siunčiamųjų dokumentų projektus;
8.9. pagal poreikį spausdina bei daugina vidaus ir siunčiamuosius dokumentus;
8.10. tikrina paskirtą elektroninį paštą;
8.11. priima ir perduoda informaciją šiuolaikinėmis ryšio priemonėmis ir siunčia gimnazijos korespondenciją paštu;
8.12. formuoja el. dokumentų registre priskirtų dokumentų bylas;
8.13. užtikrina bylų išsaugojimą pagal jų saugojimo terminus, užtikrina bylų perdavimą nustatytu
laiku į archyvą bei tvarko priskirtą archyvą;
8.14. priima lankytojus (mokinių tėvus (globėjus, rūpintojus), kitus interesantus), suteikia jiems
juos dominančią informaciją, nurodo mokytojus, vadovus, kurie kompetentingi spręsti lankytojams
iškilusius klausimus, elgiasi su jais mandagiai ir dėmesingai; direktoriui nurodžius, organizuoja svečių  vaišinimą;
8.15. direktoriui nurodžius, surenka jam reikalingą informaciją iš mokytojų, pagalbinio personalo darbuotojų, iškviečia pas direktorių jo nurodytus darbuotojus, spausdina direktoriaus pateiktą įvairią medžiagą, tvarko raštvedybą, priima įvairius direktoriui adresuotus dokumentus ir teikia jam pasirašyti; 
8.16. vykdo kitas gimnazijos direktoriaus paskirtas funkcijas ir užduotis, nenumatytas šiame pareigybės aprašyme, susijusias su dokumentų rengimu, tvarkymu, apskaita.
8.17. gimnazijos pradinių klasių vadovams ir 5-12 klasių mokiniams  išduoda vardinius nemokamus mokinių vežimo bilietus ir vykdo šių bilietų apskaitą;
8.18. tvirtina gimnazijos dokumentų išrašus, nuorašus, kopijas;
8.19. išduoda mokiniams pažymas apie mokymąsi, mokinių pažymėjimus;
8.20. rengia ir išduoda archyvines pažymas;
[bookmark: _GoBack]8.21. vykdo kitus gimnazijos direktoriaus teisėtus nurodymus.

IV SKYRIUS
MOKINIŲ SAUGUMO UŽTIKRINIMAS

9. Raštinės administratorius, įtaręs ar pastebėjęs žodines, fizines, socialines patyčias, smurtą:
9.1. nedelsdamas įsikiša ir nutraukia bet kokius tokį įtarimą keliančius veiksmus;
9.2. primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;
9.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
9.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
10. Sekretorius, įtaręs ar pastebėjęs patyčias kibernetinėje erdvėje arba gavęs apie jas pranešimą:
10.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
10.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);
10.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
10.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje  ir pateikia įrodymus (išsaugotą informaciją);
10.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu www.draugiskasinternetas.lt. 

V SKYRIUS
ATSAKOMYBĖ

11.	Sekretorius atsako už:
11.1. administracijos įsakymų, pavedimų vykdymą; 
11.2. tvarkingą techninių priemonių naudojimą;
11.3. kokybišką ir greitą gautos korespondencijos tvarkymą ir pateikimą gimnazijos direktoriui;
11.4. gautų dokumentų registravimą, sisteminimą ir pateikimą atsakingiems vykdytojams;
11.5. teisingą gimnazijos duomenų bazių tvarkymą;
11.6. korektišką lankytojų priėmimą ir konsultavimą; 
11.7. teisingą darbo laiko naudojimą;
11.8. žalą, padarytą gimnazijai dėl savo kaltės ar neatsargumo;
11.9. darbuotojų saugos ir sveikatos, gaisrinės saugos, apsaugos nuo elektrosaugos reikalavimų vykdymą.
12. Sekretorius už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
13. Sekretorius už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria gimnazijos direktorius.


Parengė gimnazijos direktorė                                                     Lolita Mikalauskienė

Susipažinau ir sutinku
____________________________________
(sekretorės vardas, pavardė, parašas)
Data
